title: Komission direktiivi 2013/8/EU, annettu 26 päivänä helmikuuta 2013 , pyörillä varustettujen maatalous- ja metsätraktoreiden tietyistä osista ja ominaisuuksista annetun Euroopan parlamentin ja neuvoston direktiivin 2009/144/EY muuttamisesta sen teknisten säännösten mukauttamiseksi  ETA:n kannalta merkityksellinen teksti

text:
               28.2.2013

               FI

               Euroopan unionin virallinen lehti

               L 56/8

         KOMISSION DIREKTIIVI 2013/8/EU,
   annettu 26 päivänä helmikuuta 2013,
   pyörillä varustettujen maatalous- ja metsätraktoreiden tietyistä osista ja ominaisuuksista annetun Euroopan parlamentin ja neuvoston direktiivin 2009/144/EY muuttamisesta sen teknisten säännösten mukauttamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (1) ja erityisesti sen 19 artiklan 1 kohdan b alakohdan,
   sekä katsoo seuraavaa:

               (1)

               Euroopan parlamentin ja neuvoston direktiivin 2009/144/EY (2) liitteessä IV vahvistetaan traktorin ja hinattavan ajoneuvon välisiä mekaanisia kytkentöjä ja kytkentäkohdan pystykuormitusta koskevat yleiset säännökset ja vaatimukset.

               (2)

               Viime vuosina unionin alueella on otettu käyttöön uudenlaisia kytkentöjä, jotka on tällä hetkellä hyväksytty kansallisella tasolla ISO-standardien perusteella. Näitä ovat ei-pyörivät haarukkakytkennät (ISO 6489–5:2011), kuulakytkennät (ISO 24347:2005) ja tappikytkennät (ISO 6489–4:2004).

               (3)

               Nykyisen markkinatilanteen huomioon ottamiseksi, mahdollisten turvallisuuteen liittyvien ja taloudellisten vaikutusten minimoimiseksi ja EY-tyyppihyväksynnän mahdollistamiseksi näille kytkennöille kyseiset kytkennät ja niitä koskevat ISO-standardit olisi sisällytettävä direktiiviin 2009/144/EY.

               (4)

               Direktiiviä 2009/144/EY olisi sen vuoksi muutettava.

               (5)

               Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdan mukaisesti perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2009/144/EY liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä huhtikuuta 2014. Niiden on viipymättä toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 26 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 171, 9.7.2003, s. 1.

      (2)  EUVL L 27, 30.1.2010, s. 33.

      LIITE
      Muutetaan direktiivin 2009/144/EY liite IV seuraavasti:

                  1)

                  Korvataan 1.1 kohta seuraavasti:
                  1.1   ’Traktorin ja hinattavan ajoneuvon välisellä mekaanisella kytkennällä’ tarkoitetaan osia, jotka on asennettu traktoriin ja hinattavaan ajoneuvoon, jotta näiden ajoneuvojen välille voidaan muodostaa mekaaninen kytkentä.
                  Tämä direktiivi koskee vain traktorien mekaanisia kytkentäosia.
                  Traktorien mekaanisten kytkentäosien eri tyypit jaetaan seuraaviin perusryhmiin:

                              —

                              haarukkakytkennät (katso lisäyksessä 1 olevat kuvat 1 ja 2),

                              —

                              ei-pyörivät haarukkakytkennät (katso lisäyksessä 1 oleva kuva 1d),

                              —

                              vetokoukku (katso kuva 1 – Hitch-hook dimensions (vetokoukun mitat) standardissa ISO 6489–1:2001),

                              —

                              traktorin vetoaisa (katso lisäyksessä 1 oleva kuva 3),

                              —

                              kuulakytkennät (katso lisäyksessä 1 oleva kuva 4),

                              —

                              tappikytkennät (piton-kytkennät) (katso lisäyksessä 1 oleva kuva 5).”

                  2)

                  Korvataan 2.7 kohta seuraavasti:
                  2.7   Leuan on päästettävä vetosilmukat kääntymään aksiaalisesti vähintään 90° oikealle tai vasemmalle kytkennän pituusakselin ympäri, kun jarrutusmomentti on 30–150 Nm.
                  Vetokoukun, ei-pyörivän haarukkakytkennän, kuulakytkennän ja tappikytkennän on päästettävä vetosilmukka kääntymään aksiaalisesti vähintään 20° oikealle tai vasemmalle kytkennän pituusakselin ympäri.”

                  3)

                  Korvataan 3.1 kohta seuraavasti:
                  ”3.1   Mitat

                  Traktorin mekaanisten kytkentäosien mittojen on oltava lisäyksessä 1 olevien kuvien 1–5 ja taulukon 1 mukaisia.”

                  4)

                  Korvataan 3.3.1 kohta seuraavasti:

                              ”3.3.1

                              Valmistaja ilmoittaa staattisen pystysuuntaisen enimmäiskuormituksen. Se ei kuitenkaan saa ylittää 3 000 kg:aa, paitsi kuulakytkennän tapauksessa, jolloin enimmäisarvo saa olla korkeintaan 4 000 kg.”

                  5)

                  Lisätään 3.4.1 kohtaan virke seuraavasti:
                  ”Massat mt, mlt, ma ja mla ilmaistaan kilogrammoina.”

                  6)

                  Korvataan 4.2 kohta seuraavasti:
                  4.2   Mekaanista kytkentäosaa koskevaan hakemukseen on liitettävä seuraavat asiakirjat, ja siinä on oltava seuraavat tiedot:

                              —

                              kytkentälaitteen mittapiirrokset (kolmena kappaleena). Näissä piirroksissa on erityisesti esitettävä vaaditut mitat yksityiskohtaisesti, sekä laitteen asentamista varten tarvittavat mitat;

                              —

                              kytkentälaitteen lyhyt tekninen kuvaus, jossa eritellään rakennetyyppi ja käytetty materiaali;

                              —

                              lisäyksessä 2 tarkoitetun dynaamisen testin arvo D tai lisäyksessä 3 tarkoitetun staattisen testin arvo T (hinattava massa tonneina), joka vastaa 1,5-kertaista perävaunun suurinta teknisesti sallittua massaa kuormitettuna, sekä kytkentäkohdan pystysuuntainen kuorma S (ilmaistu kilogrammoina);

                              —

                              yksi tai useampi näytelaite tarkastuslaitoksen vaatimusten mukaan.”

                  7)

                  Korvataan 5.1.3 ja 5.1.4 kohta seuraavasti:

                              ”5.1.3

                              kun lujuus tarkastetaan lisäyksen 2 mukaisesti (dynaaminen testi):
                              D:n sallittu arvo (kN),
                              S:n staattinen pystysuuntainen arvo (kg);

                              5.1.4

                              kun lujuus tarkastetaan lisäyksen 3 mukaisesti (staattinen testi):
                              hinattava massa T (tonnia) ja kytkinkohdan pystykuormitus S (kg).”

                  8)

                  Korvataan 6 kohta seuraavasti:
                  ”6.   KÄYTTÖOHJEET
                  Kaikkien mekaanisten kytkentöjen mukana on toimitettava käyttöohjeet. Näiden ohjeiden on sisällettävä osan EY-tyyppihyväksyntänumero sekä myös D:n (kN) tai T:n (tonnia) arvot sen mukaan, mikä testi kytkennälle suoritettiin.”

                  9)

                  Muutetaan lisäys 1 seuraavasti:

                              a)

                              Lisätään kuvan 1c jälkeen kuva 1d ja taulukko 1 seuraavasti:
                              ”Kuva 1d

                                 ei-pyörivä haarukkakytkentä (vastaa standardia ISO 6489–5:2011)

                                 Taulukko 1

                                 perävaunun tai laitteen haarukkakytkennän muoto ja mitat

                                             Pystykuormitus

                                          S
                                          kg

                                             D:n arvo

                                          D
                                          kN

                                             Muoto

                                             Mitat

                                          mm

                                          D
                                          ± 0,5

                                          a
                                          väh.

                                          b
                                          väh.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95”

                              b)

                              lisätään kuvat 4 ja 5 seuraavasti:
                              ”Kuva 4

                                 kuulakytkentä (vastaa standardia ISO 24347:2005)

                                 Kuva 5

                                 tappikytkentä (vastaa standardia ISO 6489–4:2004)

                                             ”

                  10)

                  Muutetaan lisäys 2 seuraavasti:

                              a)

                              Korvataan 2 kohdan viides ja kuudes kappale seuraavasti:
                              ”Vetoon nähden kohtisuorassa olevia pystysuuntaisia voimakomponentteja edustaa staattinen pystysuuntainen kuormitus S (kg).
                              Valmistaja ilmoittaa teknisesti sallitut massat MT ja MR tonneina.”

                              b)

                              Korvataan 3.2 kohta seuraavasti:
                              ”3.2   Testivoimat
                              Testivoima koostuu geometrisesti vaaka- ja pystysuuntaisista testikomponenteista seuraavasti:

                              jossa

                                 , kun kyseessä on vaihteleva kuormitus,
                              tai

                                 , kun kyseessä on kasvava kuormitus (veto tai paine),

                                  (kN)

                                          S

                                          =

                                          staattinen vetokuormitus (vetoon kohdistuva kuormitus, kg).”

                  11)

                  Korvataan lisäyksessä 3 oleva 1.5 kohta seuraavasti:
                  1.5   Edellä 1.4.2 kohdassa tarkoitettua testiä täytyy edeltää testi, jossa kytkentälaitteen vertailupisteeseen kohdistetaan 500 daN:n alkukuormituksesta alkaen asteittain kasvava alkukuormitus, joka on kolme kertaa valmistajan suosittelema suurin sallittu pystysuuntainen voima (daN, vastaa kuormitusta g × S/10).
                  Testin aikana kytkentälaitteen muodonmuutos saa olla enintään 10 prosenttia esiintyvästä kimmoisesta enimmäismuodonmuutoksesta.
                  Tarkastus suoritetaan sen jälkeen kun pystysuuntainen voima (daN, vastaa kuormitusta g × S/10) on poistettu ja palautettu 500 daN:n alkukuormitukseen.”

                  12)

                  Lisätään lisäykseen 4 seuraava esimerkki:
                  ”Esimerkki EY-tyyppihyväksyntämerkistä

                  Kytkentälaite, jossa on edellä esitetty osan EY-tyyppihyväksyntämerkki, on laite, jolle on annettu osan EY-tyyppihyväksyntämerkki Saksassa (e1) numerolla 38-363 ja jolle on suoritettu staattinen lujuustesti (S).”

                  13)

                  Muutetaan lisäys 5 seuraavasti:

                              a)

                              Korvataan otsikko seuraavasti:
                              ”ILMOITUS KYTKENTÄLAITETYYPIN (HAARUKKAKYTKENTÄ, EI-PYÖRIVÄ HAARUKKAKYTKENTÄ, VETOKOUKKU, TRAKTORIN VETOAISA, KUULAKYTKENTÄ JA TAPPIKYTKENTÄ) LUJUUTTA JA MITTOJA SEKÄ KYTKENTÄKOHDAN PYSTYKUORMITUSTA KOSKEVAN OSAN EY-TYYPPIHYVÄKSYNNÄN ANTAMISESTA, EPÄÄMISESTÄ, PERUUTTAMISESTA TAI LAAJENTAMISESTA”

                              b)

                              Korvataan 2 kohta seuraavasti:
                              2.   Kytkentälaitetyyppi (haarukkakytkentä, ei-pyörivä haarukkakytkentä, vetokoukku, traktorin vetoaisa, kuulakytkentä, tappikytkentä)(2)”

                              c)

                              Korvataan 5.1 ja 5.2 kohta seuraavasti:
                              ”5.1   Dynaaminen testi:

                              D:n arvo:
                              … (kN)
                              kytkentäkohdan pystykuormitus (S):
                              … (kg)
                              5.2   Staattinen testi:

                              hinattava massa T:
                              … (tonnia)
                              kytkentäkohdan pystykuormitus (S):
                              … (kg)”

                  14)

                  Korvataan lisäyksen 7 kohta 9 seuraavasti:
                  9.   Kytkentäkohdan sallittu staattinen pystykuormitus:
                  … (kg)”


Avis juridique important

|

31997L0054

Euroopan parlamentin ja neuvoston direktiivi 97/54/EY, annettu 23 päivänä syyskuuta 1997, neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta siltä osin kuin on kyse pyörillä varustettujen maatalous- ja metsätraktoreiden suurimmasta rakenteellisesta nopeudesta

Virallinen lehti nro L 277 , 10/10/1997 s. 0024 - 0025

EUROOPAN PARLAMENTIN JA NEUVOSTON DIREKTIIVI 97/54/EY,annettu 23 päivänä syyskuuta 1997,neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta siltä osin kuin on kyse pyörillä varustettujen maatalous- ja metsätraktoreiden suurimmasta rakenteellisesta nopeudesta EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 100 a artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklassa määrättyä menettelyä (3),sekä katsovat, ettäpyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY (4) soveltamisala rajoittuu tällä hetkellä traktoreihin, joiden suurin rakenteellinen nopeus on 6-30 km/h,monien traktoreiden suurin rakenteellinen nopeus on nykyisin yli 30 km/h; tämän vuoksi on tarpeen muuttaa direktiiviä 74/150/ETY ja niitä erityisdirektiivejä, jotka ovat osa näihin ajoneuvoihin sovellettavaa europpalaista ajoneuvon kokonaishyväksyntäjärjestelmää, sen välttämiseksi, että menettely koskisi jatkuvasti yhä harvempia ajoneuvoja,erityisdirektiivien 74/151/ETY (5), 74/152/ETY (6), 74/346/ETY (7), 74/347/ETY (8), 75/321/ETY (9), 75/322/ETY (10), 76/432/ETY (11), 76/763/ETY (12), 77/311/ETY (13), 77/537/ETY (14), 78/764/ETY (15), 78/933/ETY (16), 79/532/ETY (17), 79/533/ETY (18), 80/720/ETY (19), 86/297/ETY (20), 86/415/ETY (21) ja 89/173/ETY (22) soveltamisala määräytyy erityisesti suurimman rakenteellisen nopeuden perusteella; myös näitä direktiivejä on tarpeen muuttaa direktiivin 74/150/ETY 12 artiklassa säädetyn menettelyn mukaisesti sen välttämiseksi, että ne koskisivat jatkuvasti yhä harvempia ajoneuvoja,rakenteellinen nopeus on aiheellista nostaa 30:sta 40 km:iin/h,direktiivin 74/150/ETY ja tiettyjen erityisdirektiivien soveltamisalan määrittämisessä käytetyn suurimman rakenteellisen nopeuden nostaminen edellyttää myös pyörillä varustettujen maatalous- ja metsätraktoreiden jarrulaitteita koskevan jäsenvaltioiden lainsäädännön lähentämisestä 6 päivänä huhtikuuta 1976 annetun neuvoston direktiivin 76/432/ETY (23) muuttamista; tämän muutoksen, joka toteutetaan erillisellä säädöksellä, on tultava voimaan viimeistään tämän direktiivin tullessa voimaan,on välttämätöntä kehittää ja yhdenmukaistaa kaikkia turvallisuuteen liittyviä tekijöitä, kuten turvavöiden asentamista, jayhteisön olisi annettava säädöksiä ympäristön pilaantumista aiheuttavista traktoreiden päästöistä,OVAT ANTANEET TÄMÄN DIREKTIIVIN:1 artikla Korvataan ilmaisu "30 km/h" ilmaisulla "40 km/h":- direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY 1 artiklan 2 kohdassa- direktiivin 78/764/ETY 9 artiklan 2 kohdassa ja- direktiivin 74/152/ETY liitteen 1.5 kohdassa.2 artikla Jäsenvaltioiden on viimeistään 23 päivänä syyskuuta 1998 annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä. Niiden on sovellettava näitä säännöksiä 23 päivästä syyskuuta 1998 lukien.Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.4 artikla Tämä direktiivi on osoitettu kaikille jäsenvaltioille.Tehty Brysselissä 23 päivänä syyskuuta 1997.Euroopan parlamentin puolestaJ.M. GIL-ROBLESPuhemiesNeuvoston puolestaF. BODENPuheenjohtaja(1) EYVL C 186, 26.6.1996, s. 11(2) EYVL C 56, 24.2.1997, s. 74(3) Euroopan parlamentin lausunto, annettu 10. joulukuuta 1996 (EYVL C 20, 20.1.1997, s. 25), neuvoston yhteinen kanta, vahvistettu 13. maaliskuuta 1997 (EYVL C 157, 24.5.1997, s. 1) ja Euroopan parlamentin päätös, tehty 16. heinäkuuta 1997 (EYVL C 286, 22.9.1997) sekä neuvoston päätös, tehty 29 päivänä heinäkuuta 1997.(4) EYVL L 84, 28.3.1974, s. 10, direktiivi sellaisena kuin se on viimeksi muutettuna vuoden 1994 liittymisasiakirjalla.(5) EYVL L 84, 28.3.1974, s. 25(6) EYVL L 84, 28.3.1974, s. 33(7) EYVL L 191, 15.7.1974, s. 1(8) EYVL L 191, 15.7.1974, s. 5(9) EYVL L 147, 9.6.1975, s. 24(10) EYVL L 147, 9.6.1975, s. 28(11) EYVL L 122, 8.5.1976, s. 1(12) EYVL L 262, 27.9.1976, s. 135(13) EYVL L 105, 28.4.1977, s. 1(14) EYVL L 220, 29.8.1977, s. 38(15) EYVL L 255, 18.9.1978, s. 1(16) EYVL L 325, 20.11.1978, s. 16(17) EYVL L 145, 13.6.1979, s. 16(18) EYVL L 145, 13.6.1979, s. 20(19) EYVL L 194, 28.7.1980, s. 1(20) EYVL L 186, 8.7.1986, s. 19(21) EYVL L 240, 26.8.1986, s. 1(22) EYVL L 67, 10.3.1989, s. 1(23) EYVL L 122, 8.5.1976, s. 1, direktiivi sellaisena kuin se on viimeksi muutettuna direktiivillä 96/63/EY (EYVL L 253, 10.5.1996, s. 13).


title: Komission direktiivi 2012/2/EU, annettu 9 päivänä helmikuuta 2012 , Euroopan parlamentin ja neuvoston direktiivin 98/8/EY muuttamisesta kupari(II)oksidin, kupari(II)hydroksidin ja emäksisen kuparikarbonaatin lisäämiseksi tehoaineena liitteeseen I  ETA:n kannalta merkityksellinen teksti

text:
               10.2.2012

               FI

               Euroopan unionin virallinen lehti

               L 37/60

         KOMISSION DIREKTIIVI 2012/2/EU,
   annettu 9 päivänä helmikuuta 2012,
   Euroopan parlamentin ja neuvoston direktiivin 98/8/EY muuttamisesta kupari(II)oksidin, kupari(II)hydroksidin ja emäksisen kuparikarbonaatin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luettelossa on mukana kupari(II)oksidi, kupari(II)hydroksidi ja emäksinen kuparikarbonaatti käytettäväksi tuotetyypissä 8 (puunsuoja-aineet), siten kuin se on määritelty direktiivin 98/8/EY liitteessä V.

               (2)

               Asetuksen (EY) N:o 1451/2007 perusteella on arvioitu kupari(II)oksidin, kupari(II)hydroksidin ja emäksisen kuparikarbonaatin käyttöä direktiivin 98/8/EY 11 artiklan 2 kohdan mukaisesti tuotetyypissä 8 (puunsuoja-aineet).

               (3)

               Ranska, joka oli nimetty esitteleväksi jäsenvaltioksi, toimitti komissiolle 10 päivänä toukokuuta 2007 kupari(II)oksidin osalta, 19 päivänä helmikuuta 2008 kupari(II)hydroksidin osalta ja 10 päivänä toukokuuta 2007 sekä 19 päivänä helmikuuta 2008 emäksisen kuparikarbonaatin osalta toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomuksia. Biosidivalmisteita käsittelevä pysyvä komitea sisällytti tarkastelujen tulokset 22 päivänä syyskuuta 2011 arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Arvioinnit osoittavat, että puunsuoja-aineina käytettävien kupari(II)oksidia, kupari(II)hydroksidia ja emäksistä kuparikarbonaattia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Siksi on aiheellista lisätä kupari(II)oksidi, kupari(II)hydroksidi ja emäksinen kuparikarbonaatti kyseisen direktiivin liitteeseen I.

               (6)

               Kaikkia mahdollisia käyttötarkoituksia ei ole arvioitu EU:n tasolla. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (7)

               Kun otetaan huomioon havaitut riskit ihmisten terveydelle, on syytä edellyttää, että teolliseen käyttöön sallittuja kupari(II)oksidia, kupari(II)hydroksidia ja emäksistä kuparikarbonaattia sisältäviä tuotteita varten vahvistetaan turvallisuutta parantavia työtapoja ja että kyseisiä tuotteita käytetään asianmukaisin henkilökohtaisin suojaimin varustautuneena, jollei tuotteen lupahakemuksessa voida osoittaa, että teollisille käyttäjille aiheutuvat riskit voidaan vähentää hyväksyttävälle tasolle muilla tavoilla.

               (8)

               Myös kupari(II)hydroksidin ja emäksisen kuparikarbonaatin upotuskäsittely on arvioitu, eikä kyseisten aineiden käyttöä pitäisi sallia, kun otetaan huomioon havaitut riskit ihmisten terveydelle, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia. Kupari(II)hydroksidin osalta ei arvioitu upotuskäsittelyä, ja edellä johdanto-osan kuudennessa kappaleessa tarkoitetusta vaatimuksesta seuraa, ettei tuotteita voida hyväksyä, ellei hyväksyvä jäsenvaltio arvioi niitä.

               (9)

               Kupari(II)oksidilla, kupari(II)hydroksidilla ja emäksisellä kuparikarbonaatilla käsitellyn puun, jota on tarkoitus käyttää ulkona veden lähellä tai yläpuolella olevissa rakenteissa (OECD:n määrittelemä käyttöluokka 3 (3), ”siltaskenaario”), osalta todettiin ympäristöriskejä, joita ei voi hyväksyä. Emäksisen kuparikarbonaatin ja kupari(II)oksidin osalta esitettiin myös riskejä, joita ei voi hyväksyä, silloin, kun käsitelty puu on kosketuksissa makean veden kanssa (OECD:n määrittelemä käyttöluokka 4 b). Tämän vuoksi on syytä edellyttää, että tuotteille ei myönnetä lupaa näitä käyttötarkoituksia varten, jollei toimiteta tietoja, jotka osoittavat, että tuote täyttää sekä direktiivin 98/8/EY 5 artiklassa että sen liitteessä VI olevat vaatimukset; tarvittaessa on toteutettava asianmukaisia riskinhallintatoimia. Kupari(II)hydroksidin osalta ei arvioitu puuta, joka on kosketuksissa makean veden kanssa, ja edellä johdanto-osan kuudennessa kappaleessa tarkoitetusta vaatimuksesta seuraa, ettei tuotteita voida hyväksyä, ellei hyväksyvä jäsenvaltio arvioi niitä.

               (10)

               Kun otetaan huomioon riskit, joita on havaittu aiheutuvan vesistöille ja maaperälle, on syytä määrätä, että puutavara on käsittelyn jälkeen varastoitava sekä suojan alle että läpäisemättömälle kovalle perustalle ja että mahdolliset puunsuoja-aineina käytettyjen, kupari(II)oksidia, kupari(II)hydroksidia) tai emäksistä kuparikarbonaattia sisältävien aineiden jäämät on kerättävä uudelleenkäyttöä tai hävittämistä varten.

               (11)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoaineaineita kupari(II)oksidi, kupari(II)hydroksidi ja emäksinen kuparikarbonaatti sisältävien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (12)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (13)

               Kun tehoaine on sisällytetty liitteeseen, olisi jäsenvaltioille varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (14)

               Sen vuoksi direktiiviä 98/8/EY olisi muutettava vastaavasti.

               (15)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2013.
   Niiden on sovellettava näitä säännöksiä 1 päivästä helmikuuta 2014.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 9 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  OECD:n asiakirjat päästöskenaarioista, N:o 2, Emission Scenario Document for Wood Preservatives, osa 2, s. 64.

      LIITE
      Lisätään direktiivin 98/8/EY liitteeseen I seuraavat kohdat:

                     Nro

                     Yleisnimi

                     IUPAC-nimi Tunnistenumerot

                     Markkinoille saatettavassa biosidi-tuotteessa käytettävän tehoaineen vähimmäis-puhtaus

                     Päivä, jona tehoaine sisällyte-tään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyt-täminen lakkaa

                     Tuote-tyyppi

                     Erityissäännökset (1)

                     ”50

                     kupari-hydroksidi

                     Kupari(II)hydroksidi
                     EY-numero: 243-815-9
                     CAS-numero: 20427-59-2

                     965 g / kg

                     1. helmikuuta 2014

                     31. tammikuuta 2016

                     31. tammikuuta 2024

                     8

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 (1)

                                 Valmisteille ei myönnetä lupaa, kun kyseessä on upotuskäsittely, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.

                                 (2)

                                 Teollisuuskäyttöön sallittuja tuotteita varten on vahvistettava turvallisuutta parantavia työtapoja ja kyseisiä tuotteita on käytettävä asianmukaisin henkilökohtaisin suojaimin varustautuneena, jollei tuotteen lupahakemuksessa voida osoittaa, että teollisuuskäyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 (3)

                                 Merkinnöissä tai mahdollisissa käyttöturvallisuustiedotteissa on mainittava, että vastakäsitelty puutavara on käsittelyn jälkeen varastoitava suojan alle ja/tai läpäisemättömälle kovalle perustalle tai molempien edellytysten mukaisesti, jotta valmistetta ei pääse valumaan suoraan maaperään tai vesistöön, ja että mahdolliset tuotteen käytöstä aiheutuvat valumat on kerättävä uudelleenkäyttöä tai hävittämistä varten.

                                 (4)

                                 Valmisteille ei myöskään saa myöntää lupaa, kun käsiteltyä puuta on tarkoitus käyttää ulkona veden lähellä tai yläpuolella olevissa rakenteissa, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.

                     51

                     kupari(II)oksidi

                     kupari(II)oksidi
                     EY-numero: 215-269-1
                     CAS-numero: 1317-38-0

                     976 g / kg

                     1. helmikuuta 2014

                     31. tammikuuta 2016

                     31. tammikuuta 2024

                     8

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 (1)

                                 Teollisuuskäyttöön sallittuja tuotteita varten on vahvistettava turvallisuutta parantavia työtapoja ja kyseisiä tuotteita on käytettävä asianmukaisin henkilökohtaisin suojaimin varustautuneena, jollei tuotteen lupahakemuksessa voida osoittaa, että teollisuuskäyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 (2)

                                 Merkinnöissä tai mahdollisissa käyttöturvallisuustiedotteissa mainitaan, että vastakäsitelty puutavara on käsittelyn jälkeen varastoitava suojan alle ja/tai läpäisemättömälle kovalle perustalle tai molempien edellytysten mukaisesti, jotta valmistetta ei pääse valumaan suoraan maaperään tai vesistöön, ja että mahdolliset tuotteen käytöstä aiheutuvat jäämät on kerättävä uudelleenkäyttöä tai hävittämistä varten.

                                 (3)

                                 Valmisteille ei myöskään saa myöntää lupaa, kun käsiteltyä puuta on tarkoitus käyttää ulkona veden lähellä tai yläpuolella olevissa rakenteissa tai se tulee olemaan kosketuksissa makean veden kanssa, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.

                     52

                     emäk-sinen kupari-karbo-naatti

                     Kupari(II)karbonaatti-kupari(II)hydroksidi (1:1)
                     EY-numero: 235-113-6
                     CAS-numero: 12069-69-1

                     957 g / kg

                     1. helmikuuta 2014

                     31. tammikuuta 2016

                     31. tammikuuta 2024

                     8

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 (1)

                                 Valmisteille ei myönnetä lupaa, kun kyseessä on upotuskäsittely, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.

                                 (2)

                                 Teollisuuskäyttöön sallittuja tuotteita varten on vahvistettava turvallisuutta parantavia työtapoja ja kyseisiä tuotteita on käytettävä asianmukaisin henkilökohtaisin suojaimin varustautuneena, jollei tuotteen lupahakemuksessa voida osoittaa, että teollisuuskäyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 (3)

                                 Merkinnöissä tai mahdollisissa käyttöturvallisuustiedotteissa on mainittava, että vastakäsitelty puutavara on käsittelyn jälkeen varastoitava suojan alle ja/tai läpäisemättömälle kovalle perustalle tai molempien edellytysten mukaisesti, jotta valmistetta ei pääse valumaan suoraan maaperään tai vesistöön, ja että mahdolliset tuotteen käytöstä aiheutuvat jäämät on kerättävä uudelleenkäyttöä tai hävittämistä varten.

                                 (4)

                                 Valmisteille ei myöskään saa myöntää lupaa, kun käsiteltyä puuta on tarkoitus käyttää ulkona veden lähellä tai yläpuolella olevissa rakenteissa tai se tulee olemaan suoraan kosketuksissa makean veden kanssa, jollei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskinhallintatoimia.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

31975L0379

Neuvoston direktiivi 75/379/ETY, annettu 24 päivänä kesäkuuta 1975, direktiivien 64/432/ETY, 64/433/ETY, 71/118/ETY, 72/461/ETY ja 72/462/ETY muuttamisesta pysyvän eläinlääkintäkomitean menettelyjen voimassaolon osalta

Virallinen lehti nro L 172 , 03/07/1975 s. 0017 - 0017 Suomenk. erityispainos Alue 3 Nide 6 s. 0090  Kreikank. erityispainos: Luku 03 Nide 13 s. 0032  Ruotsink. erityispainos Alue 3 Nide 6 s. 0090

NEUVOSTON DIREKTIIVI,annettu 24 päivänä kesäkuuta 1975,direktiivien 64/432/ETY, 64/433/ETY, 71/118/ETY, 72/461/ETY ja 72/462/ETY muuttamisesta pysyvän eläinlääkintäkomitean menettelyjen voimassaolon osalta (75/379/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, ettäpäätöksellä 68/361/ETY(2) perustettu pysyvä eläinlääkintäkomitea antaa lausuntonsa noudattaen menettelyjä, joiden voimassaolo on rajoitettu 30 kuukauteen päivästä, jona komitealle on ensimmäisen kerran jätetty lausuntopyyntö, jakomitealle jätettiin lausuntopyyntö ensimmäisen kerran 22 päivänä joulukuuta 1972; kulunut määräaika on riittämätön lopullisen päätöksen tekemiseksi, ja edellä mainittujen menettelyjen voimassaoloa olisi tämän vuoksi pidennettävä ainoastaan väliaikaisesti,ON ANTANUT TÄMÄN DIREKTIIVIN:1 artikla Korvataan ilmaisu "30 kuukautta" ilmaisulla "102 kuukautta" seuraavissa artikloissa:- eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(3), sellaisena kuin se on viimeksi muutettuna direktiivillä 74/387/ETY(4), 14 artikla,- terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(5), sellaisena kuin se on viimeksi muutettuna direktiivillä 74/387/ETY, 9 b artikla,- terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(6), sellaisena kuin se on viimeksi muutettuna direktiivillä 74/387/ETY, 13 artikla,- eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(7), sellaisena kuin se on viimeksi muutettuna direktiivillä 74/387/ETY, 10 artikla,- terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(8), sellaisena kuin se on viimeksi muutettuna direktiivillä 74/387/ETY, 31 artikla.2 artikla Tämä direktiivi on osoitettu kaikille jäsenvaltioille.Tehty Luxemburgissa 24 päivänä kesäkuuta 1975.Neuvoston puolestaPuheenjohtajaM. A. CLINTON(1) EYVL N:o C 111, 20.5.1975, s. 26(2) EYVL N:o L 255, 18.10.1968, s. 23(3) EYVL N:o 121, 29.7.1964, s. 1977/64(4) EYVL N:o L 202, 24.7.1974, s. 36(5) EYVL N:o 121, 29.7.1964, s. 2012/64(6) EYVL N:o L 55, 8.3.1971, s. 23(7) EYVL N:o L 302, 31.12.1972, s. 24(8) EYVL N:o L 302, 31.12.1972, s. 28


title: Komission direktiivi 2012/24/EU, annettu 8 päivänä lokakuuta 2012 , traktoreiden voimanottolaitteita ja niiden suojausta koskevan jäsenvaltioiden lainsäädännön lähentämisestä annetun neuvoston direktiivin 86/297/ETY muuttamisesta sen teknisten säännösten mukauttamiseksi  ETA:n kannalta merkityksellinen teksti

text:
               9.10.2012

               FI

               Euroopan unionin virallinen lehti

               L 274/24

         KOMISSION DIREKTIIVI 2012/24/EU,
   annettu 8 päivänä lokakuuta 2012,
   traktoreiden voimanottolaitteita ja niiden suojausta koskevan jäsenvaltioiden lainsäädännön lähentämisestä annetun neuvoston direktiivin 86/297/ETY muuttamisesta sen teknisten säännösten mukauttamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (1) ja erityisesti sen 19 artiklan 1 kohdan b alakohdan,
   sekä katsoo seuraavaa:

               (1)

               Neuvoston direktiivin 86/297/ETY (2) liitteessä I olevassa 4.2 kohdassa esitetään etuosassa sijaitsevia voimanottoakseleita koskevat säännökset. Mainitun liitteen taulukossa 2 vahvistetaan ISO 8759-1:1998 -standardin soveltaminen traktoriluokissa, jotka on varustettu etuosassa sijaitsevilla voimanottoakseleilla; mainitussa standardissa vahvistetaan myös etuosassa olevien voimanottoakseleiden sijaintipaikan mitat. Nämä sijaintia koskevat vaatimukset eivät kuitenkaan uusien suunnitteluvaatimusten vuoksi ole yhteensopivia monien maatalous- ja metsätraktoreiden kanssa.

               (2)

               Direktiivissä 86/297/ETY esitetyt etuosassa sijaitsevia voimanottoakseleita koskevat vaatimukset koskevat ainoastaan turvallisuuskysymyksiä eli voimanottoakselin sijaintia, suojausvaatimuksia ja vapaata tilaa. Direktiivissä 86/297/ETY määrätty voimanottoakseleiden sijainti ei ole yhteensopiva useiden nyt markkinoilla olevien traktoriluokkien ja niihin asennettujen työvälineiden kanssa. Jo direktiivin 86/297/ETY liitteen I taulukossa 2 jätetään traktoriluokat T4.1 ja T4.3 pois sijaintipaikkaa koskevista vaatimuksista.

               (3)

               Luokkien T4.1 ja T4.3 traktorit on nyt vapautettu standardin ISO 8759-1:1998 4.2 kohdan vaatimuksista, mutta myöskään luokkien T1, T2, T3, T4.2 ja T5 traktorit eivät voi olla kyseisten vaatimusten mukaisia.

               (4)

               Monet traktorit voidaan varustaa erityistyyppisillä voimanottoakseleilla, joihin standardia ISO 8759-1:1998 ei sovelleta.

               (5)

               Kun kyseessä ovat luokan T3 traktorit, standardia sovelletaan vain, kun traktori on varustettu kyseisessä standardissa määritetyllä voimanottoakselilla. Muiden luokkien ajoneuvoja, kuten luokkaa T2 ja tiettyjä pienempiä luokan T1 traktoreita, voitaisiin kuitenkin varustaa erityistyyppisillä voimanottoakseleilla, jotka eivät kuulu standardin piiriin. Vapautus standardin ISO 8759-1:1998 vaatimuksista olisi tämän vuoksi laajennettava koskemaan myös traktoriluokkia T1 ja T2.

               (6)

               Samanlaisia vaikeuksia on kohdattu vastaavissa luokissa C.

               (7)

               Koska standardin ISO 8759-1:1998 vaatimuksia on 4.2 kohtaa lukuun ottamatta sovellettava kaikkiin luokkien T ja C traktoreihin, jotka on varustettu etuosassa sijaitsevilla voimanottoakseleilla, taulukko 2 käy tarpeettomaksi ja olisi sen vuoksi poistettava.

               (8)

               Tämän vuoksi direktiiviä 86/297/ETY olisi muutettava.

               (9)

               Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 86/297/ETY liite I seuraavasti:

               1)

               Korvataan 4.2 kohta seuraavasti:
               ”4.2   Etuosassa sijaitsevia voimanottoakseleita koskevat säännökset
               Standardin ISO 8759-1:1998 vaatimuksia sovelletaan sen 4.2 kohtaa lukuun ottamatta kaikkiin luokkien T ja C traktoreihin, jotka on varustettu traktorin etuosassa sijaitsevilla kyseisessä standardissa eritellyillä voimanottoakseleilla.”

               2)

               Poistetaan taulukko 2.

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä lokakuuta 2013. Niiden on toimitettava nämä säännökset kirjallisina komissiolle viipymättä.
   Jäsenvaltioiden on sovellettava näitä säännöksiä 1 päivästä marraskuuta 2013.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu jäsenvaltioille.

      Tehty Brysselissä 8 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 171, 9.7.2003, s. 1.

      (2)  EYVL L 186, 8.7.1986, s. 19.


title: Komission direktiivi 2006/120/EY, annettu 27 päivänä marraskuuta 2006 , kaksi- ja kolmipyöräisten moottoriajoneuvojen tyyppihyväksyntää koskevien Euroopan parlamentin ja neuvoston direktiivien 97/24/EY ja 2002/24/EY muuttamisesta niiden mukauttamiseksi tekniikan kehitykseen annetun direktiivin 2005/30/EY oikaisemisesta ja muuttamisesta   (ETA:n kannalta merkityksellinen teksti)

text:
               28.11.2006

               FI

               Euroopan unionin virallinen lehti

               L 330/16

      KOMISSION DIREKTIIVI 2006/120/EY,
   annettu 27 päivänä marraskuuta 2006,
   kaksi- ja kolmipyöräisten moottoriajoneuvojen tyyppihyväksyntää koskevien Euroopan parlamentin ja neuvoston direktiivien 97/24/EY ja 2002/24/EY muuttamisesta niiden mukauttamiseksi tekniikan kehitykseen annetun direktiivin 2005/30/EY oikaisemisesta ja muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kaksi- ja kolmipyöräisten moottoriajoneuvojen tietyistä osista ja ominaisuuksista 17 päivänä kesäkuuta 1997 annetun Euroopan parlamentin ja neuvoston direktiivin 97/24/EY (1) ja erityisesti sen 7 artiklan,
   ottaa huomioon kaksi- ja kolmipyöräisten moottoriajoneuvojen tyyppihyväksynnästä ja neuvoston direktiivin 92/61/ETY kumoamisesta 18 päivänä maaliskuuta 2002 annetun Euroopan parlamentin ja neuvoston direktiivin 2002/24/EY (2) ja erityisesti sen 17 artiklan,
   sekä katsoo seuraavaa:

               (1)

               Komission direktiivi 2005/30/EY sisältää joitakin virheitä, jotka on oikaistava.

               (2)

               On tarpeen selventää taannehtivasti, että direktiivin 2005/30/EY 3 artiklan 1 kohta koskee uusia varaosakatalysaattoreita, jotka ovat direktiivin 97/24/EY mukaisia, sellaisena kuin se on muutettuna direktiivillä 2005/30/EY.

               (3)

               Lisäksi olisi tehtävä toimituksellisia oikaisuja direktiivin 2005/30/EY liitteeseen I.

               (4)

               On myös selvennettävä uudella säädöksellä, että tietyn siirtymäkauden jälkeen on kiellettyä myydä tai asentaa ajoneuvoon varaosakatalysaattoreita, jotka eivät ole direktiivin 97/24/EY, sellaisena kuin se on muutettuna direktiivillä 2005/30/EY, mukaisesti tyyppihyväksyttyä tyyppiä.

               (5)

               Direktiivi 2005/30/EY olisi sen vuoksi oikaistava ja muutettava vastaavasti.

               (6)

               Tämän direktiivin säännökset ovat tekniikan kehitykseen mukauttamista käsittelevän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Oikaistaan direktiivi 2005/30/EY seuraavasti:

               1)

               Korvataan 3 artiklan 1 kohta seuraavasti:
               ”1.   Direktiivin 97/24/EY mukaisesti tyyppihyväksyttyihin ajoneuvoihin asennettaviksi tarkoitettujen ja direktiivin 97/24/EY, sellaisena kuin se on muutettuna tällä direktiivillä, vaatimukset täyttävien uusien varaosakatalysaattoreiden osalta jäsenvaltiot eivät saa 18 päivästä toukokuuta 2006

                           a)

                           evätä direktiivin 2002/24/EY 4 artiklan 1 kohdan mukaista EY-tyyppihyväksyntää;

                           b)

                           kieltää myyntiä tai asennusta ajoneuvoon.”

               2)

               Korvataan liitteessä I oleva ilmaisu ”liitteessä VI oleva 5 kohta” ilmaisulla ”liitteessä VI oleva 4a kohta” kautta koko tekstin.

         2 artikla
   Lisätään direktiivin 2005/30/EY 3 artiklaan 3 kohta seuraavasti:

      ”3.   Jäsenvaltioiden on 1 päivästä tammikuuta 2009 kiellettävä sellaisten varaosakatalysaattoreiden myynti tai asentaminen ajoneuvoon, jotka eivät ole direktiivin 97/24/EY, sellaisena kuin se on muutettuna tällä direktiivillä, mukaisesti tyyppihyväksyttyä tyyppiä.”

   3 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 2007. Niiden on viipymättä toimitettava komissiolle kirjallisena nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   4 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä marraskuuta 2006.

            Komission puolesta

         Günter VERHEUGEN

            Varapuheenjohtaja

      (1)  EYVL L 226, 18.8.1997, s. 1. Direktiivi sellaisena kuin se on viimeksi muutettuna komission direktiivillä 2006/27/EY (EUVL L 66, 8.3.2006, s. 7).

      (2)  EYVL L 124, 9.5.2002, s. 1. Direktiivi sellaisena kuin se on viimeksi muutettuna komission direktiivillä 2005/30/EY (EUVL L 106, 27.4.2005, s. 17).


Avis juridique important

|

31988L0228

Komission direktiivi 88/228/ETY, annettu 8 päivänä huhtikuuta 1988, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta

Virallinen lehti nro L 101 , 20/04/1988 s. 0030 - 0032 Suomenk. erityispainos Alue 3 Nide 26 s. 0134  Ruotsink. erityispainos Alue 3 Nide 26 s. 0134

KOMISSION DIREKTIIVI,annettu 8 päivänä huhtikuuta 1988,eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (88/228/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 87/552/ETY(2), ja erityisesti sen 7 artiklan,sekä katsoo, ettädirektiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä; liitteistä tehdään koonnelma komission direktiivillä 85/429/ETY(3),kantaksantiinin ohjeiden mukainen käyttö väriaineena taimenten ja lohien rehuissa noudattaa niitä periaatteita, jotka koskevat aineen hyväksymistä lisäaineeksi; tämän vuoksi tämä kantaksantiinin käyttötapa olisi hyväksyttävä koko yhteisössä,rehujen A-vitamiinipitoisuutta on syytä tietyissä tapauksissa rajoittaa suurten määrien mahdollisesti aiheuttamien terveyshaittojen ehkäisemiseksi,antibioottien avoparsiini ja virginiamysiini uusia käyttötapoja on tutkittu menestyksekkäästi tietyissä jäsenvaltioissa; uudet käyttötavat olisi hyväksyttävä väliaikaisesti kansallisella tasolla, kunnes ne voidaan hyväksyä yhteisön tasolla, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivin 70/524/ETY liitteet tämän direktiivin liitteen mukaisesti.2 artikla Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 16 päivänä toukokuuta 1988. Niiden on ilmoitettava tästä komissiolle.3 artikla Tämä direktiivi on osoitettu kaikille jäsenvaltioille.Tehty Brysselissä 8 päivänä huhtikuuta 1988.Komission puolestaFrans ANDRIESSENVarapuheenjohtaja(1) EYVL N:o L 270, 14.12.1970, s. 1(2) EYVL N:o L 336, 26.11.1987, s. 34(3) EYVL N:o L 245, 12.9.1985, s. 1LIITE 1. Muutetaan liite I seuraavasti:a) Täydennetään F ryhmän "Väriaineet, mukaan lukien pigmentit" 1 kohdan "Karotenoidit ja ksantofyllit" ETY N:o E 161 g kohta "Kantaksantiini" seuraavasti:">TAULUKON PAIKKA>"b) H ryhmässä "Vitamiinit, niiden esiasteet ja kemiallisesti tarkkaan määritellyt muut samankaltaiset aineet"aa) lisätään 1 kohtaan seuraavasti:">TAULUKON PAIKKA>"bb) muutetaan nykyinen 1 kohta "D-vitamiini" 2 kohdaksi.cc) muutetaan 2 kohta seuraavasti:">TAULUKON PAIKKA>"2. Muutetaan liitteessä II olevassa A ryhmässä "Antibiootit" seuraavasti:a) Täydennetään N:o 21 kohtaa "Virginiamysiini" seuraavasti:">TAULUKON PAIKKA>"b) Täydennetään N:o 22 kohtaa "Avoparsiini" seuraavasti:">TAULUKON PAIKKA>"


Avis juridique important

|

32003L0124

Komission direktiivi 2003/124/EY, annettu 22 päivänä joulukuuta 2003, Euroopan parlamentin ja neuvoston direktiivin 2003/6/EY täytäntöönpanosta sisäpiiritiedon määritelmän ja julkistamisen sekä markkinoiden manipuloinnin määritelmän osalta (ETA:n kannalta merkityksellinen teksti)

Virallinen lehti nro L 339 , 24/12/2003 s. 0070 - 0072

Komission direktiivi 2003/124/EY,annettu 22 päivänä joulukuuta 2003,Euroopan parlamentin ja neuvoston direktiivin 2003/6/EY täytäntöönpanosta sisäpiiritiedon määritelmän ja julkistamisen sekä markkinoiden manipuloinnin määritelmän osalta(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sisäpiirikaupoista ja markkinoiden manipuloinnista (markkinoiden väärinkäyttö) 28 päivänä tammikuuta 2003 annetun Euroopan parlamentin ja neuvoston direktiivin 2003/6/EY(1) ja erityisesti sen 1 artiklan 2 kohdan sekä 6 artiklan 10 kohdan ensimmäisen, toisen ja kolmannen luetelmakohdan,on kuullut Euroopan arvopaperimarkkinavalvojien komiteaa (CESR)(2) teknisten neuvojen saamiseksi,sekä katsoo seuraavaa:(1) Järkevästi toimivat sijoittajat tekevät sijoituspäätöksensä käytettävissään olevien tietojen eli ennen päätöksentekoa saatavilla olevien tietojen perusteella. Näin ollen arvioitaessa, onko todennäköistä, että järkevästi toimiva sijoittaja ottaisi tietyn tiedon huomioon sijoituspäätöstä tehdessään, lähtökohdaksi olisi aina otettava ennen päätöksentekoa saatavilla olevat tiedot. Tämänkaltaisessa arvioinnissa on otettava huomioon tietojen odotettavissa olevat vaikutukset, kun niitä tarkastellaan kyseisen liikkeeseenlaskijan koko toiminnan muodostamaa taustaa vasten, tietolähteen luotettavuus ja kaikki muut markkinatekijät, jotka kulloinkin todennäköisesti vaikuttavat kyseiseen rahoitusvälineeseen tai siihen liittyvään johdannaissopimukseen.(2) Päätöksenteon jälkeen saatavilla olevia tietoja voidaan käyttää testattaessa oletusta, jonka mukaan ennen päätöksentekoa saatavilla olleet tiedot ovat vaikuttaneet hintaan, mutta sitä ei tulisi käyttää sellaista henkilöä vastaan, joka on tehnyt ennen päätöksentekoa saatavilla olleiden tietojen perusteella harkittuja johtopäätöksiä.(3) Oikeusvarmuutta olisi markkinatoimijoiden kannalta parannettava määrittelemällä tarkemmin sisäpiiritiedon määritelmään kuuluvista olennaisista osatekijöistä kaksi, jotka ovat sisäpiiritiedon täsmällisyys ja sen mahdollinen huomattava vaikutus rahoitusvälineiden tai niihin liittyvien johdannaissopimusten hintaan.(4) Sijoittajien suojaaminen edellyttää paitsi sitä, että liikkeeseenlaskijat julkistavat sisäpiiritiedot oikeaan aikaan, myös sitä, että kyseiset tiedot julkistetaan mahdollisimman nopeasti ja samanaikaisesti kaikkien sijoittajaryhmien keskuudessa kaikissa niissä jäsenvaltioissa, joissa liikkeeseenlaskija on hakenut rahoitusvälineidensä ottamista tai joissa sen rahoitusvälineet on otettu kaupankäynnin kohteeksi säännellyillä markkinoilla, jotta yhteisön tasolla voitaisiin taata sijoittajille yhtäläiset mahdollisuudet kyseisten tietojen käyttöön ja estää sisäpiirikaupat. Jäsenvaltiot voivat virallisesti nimetä järjestelmiä tällaista julkistamista varten.(5) Sisäpiiritiedon julkistamisen lykkääminen olisi voitava sallia tarkoin määritellyissä erityisolosuhteissa liikkeeseenlaskijoiden oikeutettujen etujen suojaamiseksi. Sijoittajien suojaaminen kuitenkin edellyttää, että sisäpiiritiedot säilytetään tämänkaltaisissa tapauksissa luottamuksellisina sisäpiirikauppojen estämiseksi.(6) Sekä markkinatoimijoiden että toimivaltaisten viranomaisten toiminnan ohjaamiseksi markkinasignaalit on otettava huomioon tutkittaessa mahdollisesti manipuloivaa toimintaa.(7) Tässä direktiivissä säädetyt toimenpiteet ovat Euroopan arvopaperimarkkinavalvojien komitean lausunnon mukaiset,ON ANTANUT TÄMÄN DIREKTIIVIN:1 artiklaSisäpiiritieto1. Sovellettaessa direktiivin 2003/6/EY 1 artiklan 1 kohtaa tiedon katsotaan olevan täsmällistä, jos se viittaa ilmenneisiin olosuhteisiin tai olosuhteisiin, joiden voidaan kohtuudella olettaa ilmenevän, tai toteutuneeseen tapahtumaan tai tapahtumaan, jonka voidaan kohtuudella olettaa toteutuvan, ja jos se on riittävän tarkkaa, jotta sen perusteella voidaan tehdä johtopäätös edellä mainittujen olosuhteiden tai edellä mainitun tapahtuman mahdollisesta vaikutuksesta rahoitusvälineiden tai kyseisiin rahoitusvälineisiin liittyvien johdannaissopimusten hintaan.2. Sovellettaessa direktiivin 2003/6/EY 1 artiklan 1 kohtaa "tiedolla, jolla, jos se julkistettaisiin, todennäköisesti olisi huomattava vaikutus rahoitusvälineiden tai niihin liittyvien johdannaissopimusten hintaan" tarkoitetaan tietoa, jota järkevästi toimiva sijoittaja todennäköisesti käyttäisi yhtenä sijoituspäätöksensä perusteena.2 artiklaSisäpiiritiedon julkistamiskeinot ja -määräajat1. Sovellettaessa direktiivin 2003/6/EY 6 artiklan 1 kohtaa sovelletaan Euroopan parlamentin ja neuvoston direktiivin 2001/34/EY(3) 102 artiklan 1 kohtaa ja 103 artiklaa.Lisäksi jäsenvaltioiden on varmistettava, että liikkeeseenlaskija julkistaa sisäpiiritiedot siten, että ne saadaan nopeasti käyttöön ja että yleisö voi arvioida tietoja tyhjentävästi, virheettömästi ja ajantasaisesti.Jäsenvaltioiden on lisäksi varmistettava, ettei liikkeeseenlaskija yhdistä yleisölle tarkoitetun sisäpiiritiedon tarjontaa toimintojensa markkinointiin tavalla, joka on todennäköisesti harhaanjohtava.2. Jäsenvaltioiden on varmistettava, että liikkeeseenlaskijoiden katsotaan noudattaneen direktiivin 2003/6/EY 6 artiklan 1 kohdan 1 alakohtaa silloin, kun liikkeeseenlaskijat ovat olosuhteiden ilmetessä tai tapahtuman toteutuessa viipymättä tiedottaneet niistä yleisölle, vaikka niitä ei vielä olisi virallistettu.3. Kaikki merkittävät muutokset jo julkistettuihin sisäpiiritietoihin on julkistettava viipymättä niiden tapahtumisen jälkeen käyttäen sitä tiedotuskanavaa, jonka kautta alkuperäiset tiedot julkistettiin.4. Jäsenvaltioiden on velvoitettava liikkeeseenlaskijat siihen, että nämä pyrkivät kohtuudella varmistamaan sisäpiiritietojen mahdollisimman samanaikaisen julkistamisen kaikkien sijoittajaryhmien keskuudessa kaikissa niissä jäsenvaltioissa, joissa kyseiset liikkeeseenlaskijat ovat hakeneet rahoitusvälineidensä ottamista tai joissa niiden rahoitusvälineet on otettu kaupankäynnin kohteeksi säännellyillä markkinoilla.3 artiklaJulkistamisen lykkäämisen mahdollistavat oikeutetut edut ja salassapito1. Sovellettaessa direktiivin 2003/6/EY 6 artiklan 2 kohtaa oikeutetut edut voivat liittyä muun muassa seuraaviin seikkoihin:a) käynnissä olevat neuvottelut tai niihin liittyvät seikat silloin, kun tietojen julkistaminen todennäköisesti vaikuttaisi neuvottelujen tulokseen tai niiden normaaliin kulkuun; erityisesti jos liikkeeseenlaskijan taloudelliseen elinkelpoisuuteen kohdistuu vakava ja välitön uhka, joka ei kuitenkaan anna aihetta maksukyvyttömyysmenettelyä koskevan lainsäädännön soveltamiseen, tietojen julkistamista voidaan lykätä tilapäisesti, jos tietojen julkistaminen saattaisi vakavasti vaarantaa nykyisten ja potentiaalisten osakkeenomistajien edut haittaamalla sellaisten neuvottelujen loppuunsaattamista, joilla pyritään varmistamaan liikkeeseenlaskijan taloudellisen aseman vahvistuminen pitkällä aikavälillä;b) liikkeeseenlaskijan johtoelimen tekemät päätökset tai sopimukset, joiden voimaantulo edellyttää liikkeeseenlaskijan muun elimen hyväksyntää, silloin kun liikkeeseenlaskijan organisaatiossa edellytetään näiden elinten erottamista edellyttäen, että tietojen julkistaminen ennen tämänkaltaista hyväksyntää ja tieto siitä, että hyväksyntää ei ole vielä saatu, todennäköisesti vaarantaisi tietojen asianmukaisen arvioinnin yleisön keskuudessa.2. Sovellettaessa direktiivin 2003/6/EY 6 artiklan 2 kohtaa jäsenvaltioiden on edellytettävä, että liikkeeseenlaskija valvoo sisäpiiritiedon käyttöoikeuksia voidakseen varmistaa sen säilyminen luottamuksellisena ja erityisesti, ettäa) liikkeeseenlaskija on ottanut käyttöön tehokkaat järjestelyt varmistaakseen, etteivät kyseisiä tietoja saa käyttöönsä muut kuin niitä tehtäviensä hoitamiseen liikkeeseenlaskijan organisaatiossa tarvitsevat henkilöt;b) liikkeeseenlaskija on toteuttanut tarvittavat toimenpiteet varmistaakseen, että kaikki kyseisten tietojen käyttöön oikeutetut henkilöt tunnustavat tähän liittyvät oikeudelliset ja lakisääteiset velvollisuutensa sekä ovat tietoisia kyseisten tietojen väärinkäytön tai niiden perusteettoman levittämisen seuraamuksista;c) liikkeeseenlaskija soveltaa toimenpiteitä, joiden avulla tiedot voidaan julkistaa välittömästi, jos liikkeeseenlaskija ei ole pystynyt varmistamaan sisäpiiritietojen luottamuksellisuutta, sanotun kuitenkaan rajoittamatta direktiivin 2003/6/EY 6 artiklan 3 kohdan toisen alakohdan soveltamista.4 artiklaVääriin tai harhaanjohtaviin signaaleihin sekä hintojen varmistamiseen liittyvä markkinoiden manipulointiSovellettaessa direktiivin 2003/6/EY 1 artiklan 2 kohdan a alakohtaa jäsenvaltioiden on varmistettava, että muun muassa seuraavat signaalit, joita ei kuitenkaan sinänsä tarvitse katsoa markkinoiden manipuloinniksi, otetaan huomioon markkinatoimijoiden ja toimivaltaisten viranomaisten tutkiessa transaktioita tai kauppaa koskevia toimeksiantoja, sanotun kuitenkaan rajoittamatta edellä mainitun artiklan 2 kohdan toisessa kappaleessa lueteltujen esimerkkien soveltamista:a) se, missä määrin kauppaa koskevat toimeksiannot tai toteutetut transaktiot muodostavat merkittävän osuuden säännellyillä markkinoilla kaupankäynnin kohteeksi otetun rahoitusvälineen transaktioiden päivittäisestä volyymista etenkin silloin, kun tämänkaltaiset toimet aiheuttavat merkittävän muutoksen kyseisen rahoitusvälineen hinnassa;b) se, missä määrin tietyn rahoitusvälineen osalta merkittävän myynti- tai ostoposition omaavien henkilöiden antamat kauppaa koskevat toimeksiannot tai toteuttamat transaktiot aiheuttavat merkittävän muutoksen kyseisen, säännellyillä markkinoilla kaupankäynnin kohteeksi otetun rahoitusvälineen tai siihen liittyvän johdannaissopimuksen tai kohde-etuuden hintaan;c) se, johtavatko toteutetut transaktiot säännellyillä markkinoilla kaupankäynnin kohteeksi otetun rahoitusvälineen lopullisen omistajan muuttumiseen;d) se, missä määrin kauppaa koskeviin toimeksiantoihin tai toteutettuihin transaktioihin liittyy positioiden muuttumista käänteisiksi lyhyellä aikavälillä, missä määrin kyseiset toimeksiannot tai transaktiot muodostavat merkittävän osuuden rahoitusvälineellä toteutettujen transaktioiden päivittäisestä kaupankäyntivolyymista kyseisillä säännellyillä markkinoilla ja missä määrin ne voitaisiin liittää säännellyillä markkinoilla kaupankäynnin kohteeksi otetun rahoitusvälineen merkittäviin hinnanmuutoksiin;e) se, missä määrin kauppaa koskevat toimeksiannot sekä toteutetut transaktiot keskittyvät pörssipäivän aikana tietylle lyhyelle ajanjaksolle ja johtavat hinnanmuutokseen, joka jatkossa muuttuu käänteiseksi;f) se, missä määrin kauppaa koskevat toimeksiannot muuttavat säännellyillä markkinoilla kaupankäynnin kohteeksi otetun rahoitusvälineen parhaasta osto- tai myyntitarjouksesta annettuja tietoja tai yleisemmällä tasolla markkinatoimijoiden käytössä olevan tarjouskirjan tietoja sekä missä määrin niitä peruutetaan ennen toteuttamista;g) se, missä määrin kauppaa koskevia toimeksiantoja annetaan tai transaktioita toteutetaan viitehintojen, tilityshintojen tai arvostusten laskenta-ajankohtana tai lähellä tätä ajankohtaa ja missä määrin ne aiheuttavat edellä mainittuihin hintoihin tai arvostuksiin vaikuttavia hinnanmuutoksia.5 artiklaValetointen tai muiden vilpillisten menettelyjen tai järjestelyjen käyttöön liittyvä markkinoiden manipulointiSovellettaessa direktiivin 2003/6/EY 1 artiklan 2 kohdan b alakohtaa jäsenvaltioiden on varmistettava, että muun muassa seuraavat signaalit, joita ei kuitenkaan sinänsä tarvitse katsoa markkinoiden manipuloinniksi, otetaan huomioon markkinatoimijoiden ja toimivaltaisten viranomaisten tutkiessa transaktioita tai kauppaa koskevia toimeksiantoja, sanotun kuitenkaan rajoittamatta edellä mainitun artiklan 2 kohdan toisessa kappaleessa lueteltujen esimerkkien soveltamista:a) se, ovatko kauppaa koskevia toimeksiantoja antaneet tai transaktioita toteuttaneet henkilöt tai kyseisiin henkilöihin yhteydessä olevat henkilöt levittäneet etu- tai jälkikäteen vääriä tai harhaanjohtavia tietoja;b) se, ovatko kauppaa koskevia toimeksiantoja antaneet tai transaktioita toteuttaneet henkilöt tai kyseisiin henkilöihin yhteydessä olevat henkilöt tuottaneet tai levittäneet etu- tai jälkikäteen tutkimustuloksia tai sijoittamista koskevia suosituksia, jotka ovat virheellisiä, puolueellisia tai joihin on selkeästi vaikuttanut merkittävä etu.6 artiklaSaattaminen osaksi kansallista lainsäädäntöä1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 12 päivänä lokakuuta 2004. Niiden on toimitettava komissiolle viipymättä nämä säännökset kirjallisina sekä kyseisiä säännöksiä ja tätä direktiiviä koskeva vastaavuustaulukko.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.7 artiklaVoimaantuloTämä direktiivi tulee voimaan päivänä, jona se julkaistaan Euroopan unionin virallisessa lehdessä.8 artiklaOsoitusTämä direktiivi on osoitettu jäsenvaltioille.Tehty Brysselissä 22 päivänä joulukuuta 2003.Komission puolestaFrederik BolkesteinKomission jäsen(1) EUVL L 96, 12.4.2003, s. 16.(2) CESR (Committee of European Securities Regulators) perustettiin komission päätöksellä 2001/527/EY; EYVL L 191, 13.7.2001, s. 43.(3) EYVL L 184, 6.7.2001, s. 1.